pythainlp/thai_wikipedia_clean_20230101 huggingface dataset:
เจมี คิง เริ่มต้นการเป็นนักแสดงด้วยการเดินแบบ และขึ้นปกนิตยสารชั้นนำทั่วโลก และได้เซ็นสัญญาเพื่อเป็นผู้นำเสนอสินค้าชื่อดังอย่าง Giorgio Armani, Calvin Klein และ Victoria’s Secret ด้วยเสน่ห์แบบสาวอเมริกันของเธอ ทำให้เธอได้เป็นโฆษกให้กับ Revlon และชื่อสินค้าของนักร้องแร็ปชื่อดังอย่างเจย์ ซี เธอมีผลงานภาพยนตร์มาแล้วมากมาย อย่างเรื่อง The Spirit, Pearl Harbor, Blow, Clackers, Two for The Money, White Chicks, Sin City, Cheaper by the Dozen 2 และ Fanboy
Opisthokonta
อักษรไคดา
อักษรไคดา (; โยนางูนิ: ) หรือ อักษรไคดะ (; โยนางูนิ: ) เป็นชุดอักษรภาพที่เคยใช้ในหมู่เกาะยาเอยามะซึ่งตั้งอยู่ทางตะวันตกเฉียงใต้ของประเทศญี่ปุ่น
ชื่อ "ไคดา" เป็นคำในภาษาโยนางูนิ เนื่องจากมีการศึกษาอักษรภาพชุดดังกล่าวบนเกาะโยนางูนิเป็นส่วนใหญ่ นอกจากนี้ยังพบการใช้ชุดอักษรนี้ในบริเวณส่วนอื่นของหมู่เกาะยาเอยามะด้วย โดยเฉพาะบนเกาะทาเกโตมิ ซึ่งถูกใช้เป็นประกาศการเสียภาษีที่เกี่ยวข้องกับการเรียกเก็บภาษีรัชชูปการ (poll tax) บนหมู่เกาะยาเอยามะที่ขณะนั้นถูกแคว้นซัตสึมะที่ตั้งอยู่ทางตอนใต้ของเกาะคีวชูปกครองอยู่
ซูโด โทชิอิชิ  ตั้งสมมติฐานว่าคำว่า "ไคดา" ของภาษาโยนางูนินี้มาจากคำว่า "คาริยะ"  ในภาษาญี่ปุ่นมาตรฐาน ที่แปลว่า "ข้าราชการ" ที่หมายถึงกลุ่มข้าราชการที่มาจากแคว้นซัตสึมะ ซึ่งภาษายาเอยามะได้ยืมไปใช้เรียกขุนนางดังปรากฏในสำเนียงอิชิงะกิปัจจุบันว่า คารยา (Karja) ส่วนในภาษาญี่ปุ่นมาตรฐานจะมีเสียง /j/ ขณะที่ภาษาโยนางูนิกลายเป็นเสียง /d/ และเสียง /r/ จะปรับลงหากมีสระ จากคำว่า "คาริยะ" จึงกลายเป็นคำว่า "ไคดา" จากทฤษฎีนี้จะแสดงให้เห็นถึงความเกี่ยวเนื่องกันระหว่างระบบภาษีกับการใช้ชุดอักษรภาพดังกล่าว
หลังจากที่แคว้นซัตสึมะมีชัยเหนืออาณาจักรรีวกีว หลังจากนั้นจึงมีการสำรวจดินแดนโอกินาวะในปี ค.ศ. 1609 และหมู่เกาะยาเอยามะในปี ค.ศ 1611 หลังจากนั้นแคว้นซัตสึมะจึงได้มีการบังคับให้อาณาจักรรีวกีวส่งบรรณาการไปให้แก่แคว้น และเริ่มมีการตั้งภาษีรัชชูปการขึ้นในหมู่เกาะยาเอยามะในปี ค.ศ. 1640 โดยต้องส่งภาษีนั้นไปยังเมืองอิชิงากิ ที่ ๆ จะมีการคำนวณสิ่งของโดยใช้วิธีที่เรียกว่า วาราซัง (ภาษายาเอยามะเรียกว่า บาราซัน) ซึ่งใช้ฟางมัดเป็นปมสำหรับนับหรือคำนวณตัวเลขเช่นเดียวกับกีปูของชาวอินคา ภาษีที่ถูกส่งมาตามจำนวนที่กำหนดไว้ในแต่ละครัวเรือนจะถูกบันทึกไว้บนแผ่นไม้ที่เรียกว่า อิตาฟูดะ หรือ ฮังซัตสึ  ซึ่งจะถูกเขียนด้วยอักษรภาพไคดาเพื่อแจงแก่ชาวบ้านในหมู่เกาะอันห่างไกลที่ยังไม่รู้หนังสือ
จากการศึกษาของซูโด โทชิอิชิพบมุขปาฐะของชาวโยนางูนิกล่าวว่า บรรพบุรุษที่นับขึ้นไป 9 รุ่นของตระกูลเคดางูซูกุ (Kedagusuku) ที่ชื่อมาเซะ (Mase) เป็นผู้สอนอักษรภาพไคดาและวาราซังออกสู่สาธารณะ ซึ่งซูโดคาดว่า หากเกิดขึ้นจริงก็น่าจะเกิดขึ้นช่วงหลังศตวรรษที่ 17 ส่วนใน "ยาเอยามะเรกิชิ" (Yaeyama rekishi) ซึ่งเป็นเอกสารช่วงศตวรรษที่ 19 ได้อ้างถึงโอฮามะ เซกิ (Ōhama Seiki) ว่าเป็นบุคคลที่ปรับปรุงอักษรภาพที่ใช้เขียนลงอิตาฟูดะให้สมบูรณ์ยิ่งกว่าก่อน ซึ่งจากอักษรภาพในอิตาฟูดะช่วงก่อนศตวรรษที่ 19 นั้นยังพบข้อบกพร่องอยู่
อิเกะมะ เรโซ  ว่าทั้งอักษรภาพไคดาและวาราซังมีประสิทธิภาพพอที่จะสามารถใช้เป็นข้อมูลของทางการได้ จนกระทั่งมีการยกเลิกภาษีรัชชูปการในปี ค.ศ. 1903 กอปรกับพระราโชบายของรัฐบาลเมจิที่ส่งเสริมการศึกษาทั่วประเทศเพื่อลดอัตราการไม่รู้หนังสือ การใช้อักษรไคดาจึงยุติลง กระนั้นยังพบการใช้อักษรไคดาในศิลปะพื้นบ้าน เสื้อยืด และผลิตภัณฑ์อื่น ๆ เชิงพาณิชย์บนเกาะโยนางูนิและทาเกโตมิ หากแต่มิได้รับการอนุรักษ์ในเชิงวัฒนธรรมเพื่อรักษาระบบการเขียนนี้อย่างใด
อักษรไคดา ประกอบด้วย
ส่วนการนับเลขมีลักษณะใกล้เคียงกับเลขซูชูมะ (sūchūma) ของหมู่เกาะโอกินาวะและมิยาโกะ ซึ่งคาดว่าน่าจะมีรากฐานจากตัวเลขซูโจว
บุคคลแรกที่ทำการศึกษาอักษรภาพไคดาคือกิซูเกะ ซาซาโมริ (Gisuke Sasamori) ซึ่งได้ทำการคัดลอกสำเนาอักษรภาพไคดาจากตำราสั้น ๆ จากหลาย ๆ เล่มลงในหนังสือ "การสำรวจหมู่เกาะทะเลใต้"  ที่ตีพิมพ์จากบันทึกส่วนตัวของเขาขณะใช้แรงงานหนักบนเกาะโอกินาวะเมื่อปี ค.ศ. 1893 ส่วนยาซูซาดะ ทาชิโระ (Yasusada Tashiro) ได้ทำการสะสมการนับเลขระบบต่าง ๆ ในหมู่เกาะโอกินาวะและมิยาโกะ ก่อนบริจาคให้พิพิธภัณฑ์โตเกียวในปี ค.ศ. 1887 ซึ่งบทความการนับเลขแบบซูชูมะของเบซิล แชมเบอร์เลน (Basil Chamberlain) ชาวสหราชอาณาจักร เมื่อปี ค.ศ. 1898 คาดว่ามีการอ้างอิงมาจากของสะสมของทาชิโระด้วย
ในปี ค.ศ. 1915 คิอิชิ ยามูโระ  นักคณิตศาสตร์ ได้ทำการรวบรวมตัวอย่างอักษรไคดา, วาราซัง และภาษาถิ่นที่ใช้นับตัวเลข ตีพิมพ์ในหนังสือ "คณิตศาสตร์รีวกีวโบราณ"  ของเขา แม้ว่ายามูโระจะไม่ได้เข้ามายังเกาะโยนางูนิด้วยตนเอง แต่ในงานเขียนของเขาได้ระบุว่าอักษรภาพไคดายังคงถูกใช้จนถึงช่วงปี ค.ศ. 1880 ส่วนทาดาโอะ คาวามูระ (Tadao Kawamura) นักมานุษยวิทยา ที่ทำการศึกษาด้านมานุษยวิทยาบนหมู่เกาะได้ตั้งข้อสังเกตว่า "ก่อนหน้านี้ไม่นานนัก พวกเขายังใช้ [อักษรไคดา] อยู่" และเขาแสดงให้เห็นว่ามีการใช้อักษรไคดาในการส่งบรรจุหีบห่อ และการศึกษาของซูโด โทชิอิชิ  แสดงให้เห็นการใช้อักษรไคดาสำหรับการทำธุรกรรม และเขาได้นำเสนอด้านนิรุกติศาสตร์ของอักษรภาพนี้ด้วย
อักษรไคดะ
BMW Headquarters
BMW-Vierzylinder
มหัศจรรย์เรียกอสูร
มหัศจรรย์เรียกอสูร "" เป็นภาพยนตร์แฟนตาซีที่ออกฉายในปี พ.ศ. 2559 กำกับโดย เจ. เอ. บาโยนา และเขียนเรื่องโดย แพทริก เนส โดยภาพยนตร์เรื่องนี้สร้างเรื่องจากนวนิยายเรื่องมหัศจรรย์เรียกอสูรที่เขาเขียนขึ้นเอง มีนักแสดงนำ คือ ซิกัวร์นีย์ วีเวอร์ เฟลิซิตี โจนส์ โทบี เคบเบล เลวิส แมคดูแกล และเลียม นีสัน
ภาพยนตร์เรื่องนี้ถูกฉายรอบปฐมทัศน์เมื่อวันที่ 10 กันยายน พ.ศ. 2559 ที่งานมหกรรมภาพยนตร์นานาชาติโตรอนโต พ.ศ. 2559 หลังจากนั้นก็ได้ออกฉายในประเทศสเปนเมื่อวันที่ 7 ตุลาคม พ.ศ. 2559 และจะออกฉายในสหรัฐอเมริกาในวันที่ 23 ธันวาคม พ.ศ. 2559 โดยโฟกัส ฟีเจอรส์ และในสหราชอาณาจักรในวันขึ้นปีใหม่โดยเอ็นเตอร์เทนเมนท์ วัน
คอเนอร์ โอมัลลีย์ (เลวิส แมคดูแกล) เป็นเด็กผู้ชายที่พยายามรักษาอาการป่วยไข้ของแม่ของเขา (เฟลิซิตี โจนส์) และมักถูกแฮร์รี่ (James Melville) เพื่อนที่อยู่โรงเรียนเดียวกับคอเนอร์กลั่นแกล้ง คืนหนึ่ง คอเนอร์พบกับ "มอนสเตอร์" (เลียม นีสัน) ซึ่งมีลักษณะเป็นต้นไม้ยิวขนาดยักษ์ที่มีรูปร่างเหมือนคนมาเล่านิทานให้คอเนอร์ฟัง และหลังจากนั้น ก็ได้ช่วยคอเนอร์แก้ไขปัญหาชีวิตต่างๆ ของเขา
โฟกัส ฟีเจอร์ได้ซื้อลิขสิทธิ์ของหนังสือนวนิยายที่มีชื่อเหมือนกับภาพยนตร์เรื่องนี้เมื่อเดือนทีนาคม พ.ศ. 2557 แพทริก เนส เจ้าของหนังสือได้ทำหน้าที่เป็นผู้แต่งเนื้อเรื่องพร้อมกับเจ. เอ. บาโยนา ซึ่บทำหน้าที่เป็นผู้กำกับ เมื่อวันที่ 23 เมษายน พ.ศ. 2557 เฟลิซิตี โจนส์ ได้ร่วมแสดงในภาพยนตร์เรื่องนี้ โดยแสดงเป็นแม่ของคอเนอร์ เมื่อวันที่ 8 พฤษภาคม ปีเดียวกัน เลียม นีสัน ได้ร่วมพากย์เสียงของมอนสเตอร์ เมื่อวันที่ 18 สิงหาคม ซิกัวร์นีย์ วีเวอร์ ได้ร่วมแสดงในภาพยนตร์เรื่องนี้ โดยแสดงเป็นยายของคอเนอร์ เมื่อวันที่ 19 สิงหาคม โทบี เคบเบล ก็ได้ร่วมแสดงในภาพยนตร์เรื่องนี้ เมื่อวันที่ 3 กันยายน เนส ผู้เขียนเรื่อง ได้โพสต์ข้อความลงในทวิตเตอร์ของเขาว่า จะให้ เลวิส แมคดูแกล แสดงนำในภาพยนตร์เรื่องนี้ เมื่อวันที่ 30 กันยายน เจรัลดิน แชปลิน ได้ร่วมแสดงในภาพยนตร์เรื่องนี้
แมทธิว ซี. เพอร์รี
เทเลกซ์เทเลกส์
เทเลกซ์เทเลกส์  วงดนตรีซินธ์ป๊อบสัญชาติไทยจากค่าย "Wayfer Records" ภายใต้สังกัด "Warner Music Thailand" เป็นที่รู้จักและมีชื่อเสียงจากงานแสดงดนตรี "ฟังใจมัน" และงานเทศกาลดนตรี "Cat Three Shirt" นอกจากนี้ยังเป็นวงดนตรีเปิดให้กับงาน "The fin. Live in Bangkok" เนื้อเพลงส่วนใหญ่จะพูดถึงผู้หญิงที่ตกอยู่ในห้วงของความรู้สึกบางอย่าง บุคลิกเป็นผู้หญิงเท่ มีรสนิยม แต่ก็มีความเศร้าสร้อยอยู่ในคราวเดียวกัน
เทเลกซ์เทเลกส์ เป็นวงดนตรีที่เกิดจากการรวมตัวกันของนักศึกษาจากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และคณะดุริยางคศาสตร์ มหาวิทยาลัยศิลปากร ก่อตั้งในปี พ.ศ. 2558 ที่มาของชื่อมาจากคำว่า Telex แปลว่า โทรเลข แล้วเพิ่มคำด้วยการเติมตัว s "ปิ้ว" กษิเดช ฤทธิ์งาม และ "กร" พากร พานอ่อง ได้ตั้งวงดนตรีประเภทออลเทอร์นาทิฟร็อคร่วมกับเพื่อนๆ ภายใต้ชื่อ "Shoot the Dog" สุดท้ายทุกคนต่างก็แยกย้ายกันไป ทำให้กลายมาเป็นจุดเริ่มต้นของวงดนตรีที่มีชื่อว่า TELEx TELEXs เปิดตัวเพลงแรก คือ "Bad Old Days" ลักษณะเป็นเพลงป๊อบที่มีเสียงซินธิไซเซอร์ผสมผสานอยู่ ต่อมาได้สมาชิกใหม่เพิ่มเข้ามา 2 คน คือ "ออม" สรรัตน์ ลิมปะนพรัตน์ ทำหน้าที่ร้องนำ และ "นาว" คิรากร อิงควราภรณ์กุล มือกีต้าร์และคีย์บอร์ด พร้อมกับเปิดตัวเพลงที่ 2 คือ "Labelle" ถ่ายทอดเรื่องราวความรู้สึกของผู้หญิงที่เป็นเพียงที่ระบายหรือเพื่อนคุยเวลาเหงา หลังจากนั้นได้เปิดตัวเพลงใหม่อีก 2 เพลง คือ "เรือใบ" และ "ถาม" (Damsel in Distress) บอกเล่าความรู้สึกของผู้หญิงคนหนึ่งที่พยายามจะส่งต่อถึงใครสักคน
ในปี พ.ศ. 2559 ช่วงปลายเดือนพฤศจิกายน เปิดตัวเพลงที่ 5 คือ "Shibuya" บอกเล่าเรื่องราวของคนที่เลิกรากันไป แต่เวลาและความบังเอิญนำพาให้มาเจอกัน กลับพบว่าคนรักเก่าดูมีความสุขดี ต่างจากตอนเลิกกันที่อีกฝ่ายได้แต่ร้องไห้เสียใจ
TELEx TELEXs ร่วมกันขับร้องบรรเลงเพลง "ยามเย็น" เพลงพระราชนิพนธ์ลำดับที่ 2 พระบาทสมเด็จพระปรมินทรมหาภูมิพลอดุลยเดชทรงพระราชนิพนธ์ในปี พ.ศ. 2489 นอกจากนี้ "ออม" สรรัตน์ ลิมปะนพรัตน์ ได้เป็นส่วนหนึ่งในการขับร้องเพลง "Father Bhumibol" ของยืนยง โอภากุล หรือแอ๊ด คาราบาว และ "แผ่นดินของเรา" เพลงพระราชนิพนธ์ลำดับที่ 34 ร่วมกับศิลปินจากค่าย "Wayfer Records" ภายใต้สังกัด "Warner Music Thailand"
วันที่ 13 มกราคม พ.ศ. 2560 ผลงานเพลงชุดแรกของวง TELEx TELEXs ออกจำหน่ายเป็นครั้งแรก โดยใช้ชื่ออัลบั้มว่า "Melt your popsicle!" ช่วงปลายเดือนกุมภาพันธ์ เปิดตัวเพลง "Labelle" ในรูปแบบ Live Session ภายใต้ชื่อ "Labelle (Live at the Office)" ต่อมาช่วงปลายเดือนมีนาคม เปิดตัวเพลง "Shibuya" ในรูปแบบ Live Session ภายใต้ชื่อ "Shibuya (Live at the Office)" เป็นเพลงที่นำมาขับร้องใหม่กับการจำลองบรรยากาศของออฟฟิศหลังเลิกงาน
เมื่อวันที่ 20 พฤษภาคม พ.ศ. 2560 TELEx TELEXs เป็นหนึ่งในวงดนตรีที่ทำการแสดงเปิดคอนเสิร์ต Soundbox : Tattoo Colour x Polycat จัดขึ้นที่เมืองไทย จีเอ็มเอ็มไลฟ์เฮาส์ เซ็นทรัลเวิลด์ กรุงเทพมหานคร
เมื่อวันที่ 18 พฤศจิกายน พ.ศ. 2563 Wayfer Records ได้ออกประกาศอย่างเป็นทางการว่า พากร พานอ่อง(กร) มีหน้าที่ ที่ต้องรับผิดชอบในงานประจำและมีความฝันในหลากหลายเส้นทาง จึงขอยุติการทำงานกับวง TELEx TELEXs ไปก่อน ทำให้สมาชิกในวง TELEx TELEXs จะมีทั้งหมด 3 คน คือ สรรัตน์ ลิมปะนพรัตน์ (ออม) กษิเดช ฤทธิ์งาม (ปิ้ว) และคิรากร อิงควรา-ภรณ์กุล (นาว) การตัดสินใจของสมาชิกในวงครั้งนี้เกิดจากภาระ หน้าที่ และเวลาที่ไม่ตรงกัน แต่หากความสัมพันธ์ของสมาชิกทั้ง 4 คน ยังคงสวยงามและยังคงหวังดีต่อกันอยู่เสมอ
เบน วู้ดเบิร์น
อรนุช ลาดพันนา
อรนุช ลาดพันนา (ชื่อเล่น: นุช) เป็นนักพากย์หญิงชาวไทย มักพากย์ทั้งนางเอกและนางร้ายในทีมพากย์พันธมิตร รวมทั้งยังเป็นน้องสาวของผู้กำกับชื่อดัง พันนา ฤทธิไกร
แต่เดิมเธอชื่นชอบเสียงพากย์ของภาพยนตร์ในบริษัท ซีวีดี อินเตอร์เนชั่นแนลเป็นอย่างมาก และใฝ่ฝันว่าอยากจะพากย์อย่างนั้นบ้าง ต่อมา เธอได้เริ่มต้นงานพากย์จากการฝึกพากย์กับ นัยนา ทิพย์ศรี จนกระทั่งวันนึงทีมพันธมิตรขาดคน ปริภัณฑ์ วัชรานนท์ได้โทรชวนมาร่วมงานพากย์ด้วยกัน เธอจึงได้เข้ามาพากย์กับทีมพากย์พันธมิตรตั้งแต่ปี 2542 จนถึงปัจจุบัน
ผลงานการพากย์.
ภาพยนตร์ค่ายมงคลเมเจอร์ทุกเรื่อง และเอ็มพิคเจอร์ (บางเรื่อง)
อัลเกอไมเนอ เอ็สเอ็ส
อัลเกอไมเนอ เอ็สเอ็ส  เป็นองค์กรกึ่งทหารหน่วยขนาดย่อยของหน่วยชุทซ์ชตัฟเฟิลของนาซีเยอรมนี ทำหน้าที่หลักคือการจัดการบริหารทางการเมืองต่าง ๆ ตามระบอบเผด็จการแบบฟาสซิส์ของพรรคนาซีในเยอรมนี เช่น กรมตำรวจ หน่วยข่าวกรองและความมั่นคงของรัฐ หน่วยการศึกษาธิการและหน่วยบริหารด้านเศรษฐกิจ เป็นต้น
Yandere Dev
เดอะสเตจ (อัลบั้ม)
เดอะสเตจ  เป็นสตูดิโออัลบั้มชุดที่เจ็ดของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ อัลบั้มนี้มีแนวคิดเกี่ยวกับปัญญาประดิษฐ์และการทำลายตนเองของสังคม ออกจำหน่ายเมื่อวันที่ 28 ตุลาคม พ.ศ. 2559 "เดอะสเตจ"เป็นอัลบั้มแรกของอะเว็นจด์เซเวนโฟลด์ที่มีบรุกส์ แวกเกอร์แมนเป็นมือกลอง หลังจากการแยกวงของแอริน อิเลไฮ ในเดือนกรกฎาคม พ.ศ. 2558 และเป็นอัลบั้มแรกของวงที่ออกจำหน่ายผ่านค่ายเพลงแคปิตอลเรเคิดส์ อัลบั้มนี้มีความยาว 73 นาที 35 วินาที ซึ่งเป็นสตูดิโออัลบั้มที่ยาวที่สุดของวง ยาวกว่าอัลบั้ม "ซิตีออฟอีวิล" เพียงไม่ถึงหนึ่งนาที รวมถึงอัลบั้มนี้ยังมีเพลงที่ยาวสุดของวงชื่อเพลงว่า "เอ็กซิสต์" (Exist) ด้วยความยาว 15 นาที 41 วินาที
เพลงทั้งหมดประพันธ์โดยอะเว็นจด์เซเวนโฟลด์
เก็นจิ (ศักราช)
เก็นจิ  เป็น ศักราชของญี่ปุ่น ที่มาหลังศักราช บุนคิว และมาก่อนศักราช เคโอ. ช่วงเวลานี้กินเวลานานกว่าหนึ่งปีเพียงเล็กน้อยตั้งแต่เดือนมีนาคม ค.ศ. 1864 ถึงเมษายน ค.ศ. 1865. จักรพรรดิผู้ครองราชย์คือ จักรพรรดิโคเม (孝明天皇).
ชื่อศักราชใหม่มาจาก อี้จิง.
พาลัสท์แดร์เรพูบลีค
พาลัสท์แดร์เรพูบลีค (; "ทำเนียบแห่งสาธารณรัฐ") เป็นอดีตอาคารรัฐสภาของ สาธารณรัฐประชาธิปไตยเยอรมนี (หรือเยอรมนีตะวันออก) เป็นที่ประชุมหลักของหอประชาชน และ พรรคเอกภาพสังคมนิยมเยอรมนี พาลัสท์แดร์เรพูบลีคตั้งอยู่ที่ Schlossplatz และ Lustgarten (เดิมชื่อ Marx-Engels-Platz ตั้งแต่ปี 1951 ถึงปี 1994) บนเกาะในแม่น้ำชเปร นอกจากนี้ยังเป็น พิพิธภัณฑ์ศิลปะ, โรงละคร, ร้านอาหาร, ลานโบว์ลิ่ง, ที่ทำงานและ ไนต์คลับ พาลัสท์แดร์เรพูบลีคเริ่มก่อสร้างในปี 1973 และแล้วเสร็จในปี 1976 โดยสร้างทับพระราชวังกรุงเบอร์ลินเดิม โดยได้ทำการรื้อถอนพาลัสท์แดร์เรพูบลีคในปี 2008 และปัจจุบันได้มีการก่อสร้างตัวพระราชวังหลวงเดิม ซึ่งจะแล้วเสร็จในปี 2019
สำนักวิชาสหเวชศาสตร์และสาธารณสุขศาสตร์ มหาวิทยาลัยวลัยลักษณ์
เจ้าชายคาร์ล คริสทีอัน ฟ็อน โฮเอินท์ซ็อลเลิร์น
คาร์ล คริสทีอัน ฟรีดริช โยฮันเนิส ไมน์ราท มารีอา ฮูแบร์ทุส เอ็ทมุนท์ เจ้าชายแห่งโฮเอินท์ซ็อลเลิร์น  เป็นพระโอรสพระองค์ใหญ่ใน เจ้าชายโยฮัน เกออร์ค ฟ็อน โฮเอินท์ซ็อลเลิร์น กับเจ้าหญิงบีร์กิตตาแห่งสวีเดน
พระองค์ประสูติ ณ รัฐบาวาเรีย ประเทศเยอรมนี เป็นพระโอรสพระองค์ใหญ่ในเจ้าชายโยฮัน เกออร์ค ฟ็อน โฮเอินท์ซ็อลเลิร์น กับเจ้าหญิงบีร์กิตตาแห่งสวีเดน เป็นพระภาคิไนยในสมเด็จพระราชาธิบดีคาร์ลที่ 16 กุสตาฟแห่งสวีเดน ด้วยการสมรสต่างฐานันดรของพระบิดาพระมารดา ทำให้พระองค์และพระอนุชาพระขนิษฐาอีก 2 พระองค์ ถูกตัดสิทธิ์จากการสืบราชบัลลังก์สวีเดน รวมถึงผู้สืบสกุลด้วย
พระองค์ทรงเสกสมรสกับนางสาวนีโคเลอ เนชิทช์ (ต่อมา: เจ้าหญิงนีโคเลอ ฟ็อน โฮเอินท์ซ็อลเลิร์น) งานถูกจัดขึ้นเมื่อวันที่ 8 กรกฎาคม พ.ศ. 2542 มีผู้เข้าร่วมพิธีมากมาย รวมถึงสมเด็จพระราชาธิบดีคาร์ลที่ 16 กุสตาฟแห่งสวีเดน ผู้เป็นพระมาตุลา และสมเด็จพระราชินีซิลเวียแห่งสวีเดน พระมาตุลานี และพระบรมวงศานุวงศ์แห่งสวีเดน
พระองค์มีพระโอรสเพียงพระองค์เดียวคือ
กีฬามวยสากลในซีเกมส์ 2017 – ผลการแข่งขัน
การแข่งขัน มวยสากลสมัครเล่น ใน ซีเกมส์ 2017 จะจัดขึ้นที่ ศูนย์แสดงนิทรรศการและสินค้ามาเทรด ใน เซกัมบัต.
เกมการแข่งขันในปี 2560 จะประกอบไปด้วยหกประเภท (ทุกประเภทสำหรับผู้ชาย).
Palace of the Republic, Berlin
Palace of the Republic
กีฬาฟุตบอลในซีเกมส์ 2017 – ผู้เล่นทีมหญิง
ด้านล่างนี้คือ ผู้เล่น สำหรับ กีฬาฟุตบอลในซีเกมส์ 2017 - ทีมหญิง, ที่รับเป็นเจ้าภาพโดย มาเลเซีย, ซึ่งเกิดขึ้นระหว่างวันที่ 14 และ 29 สิงหาคม พ.ศ. 2560.
ผู้จัดการทีม: Mohd Asyraaf Fong Abdullah
ผู้จัดการทีม: Reijners Roger Johannes Joseph Hubertus
ผู้จัดการทีม: Marnelli Dimzon
ผู้จัดการทีม: สเปนเซอร์ ไพรเออร์
ผู้จัดการทีม: Mai Duc Chung
อันซึง
แมบ (ดาวบริวาร)
แมบ (/ mæb / MAB) หรือ ยูเรนัส XXVI เป็นดาวที่อยู๋วงโคจรด้านในของดาวยูเรนัส มันถูกค้นพบโดย Mark R. Showalter และ Jack J. Lissauer ในปี 2003 โดยใช้กล้องโทรทรรศน์อวกาศฮับเบิล มันถูกตั้งชื่อตามราชินีแมบ นางฟ้าราชินีจากชาวบ้านที่พูดถึงในอังกฤษ โดยวิลเลียม เชคสเปียร์จากละครโรมิโอและจูเลียต
ต่อไปนี้การค้นพบดาวแมบได้รับการแต่งตั้งชั่วคราว S / 2003 U1 และดวงจันทร์ยังถูกกำหนดให้ดาวยูเรนัส XXVI
คเยแบ็ก
คเยแบ็ก (; ? – 20 สิงหาคม 660) แม่ทัพคนสำคัญในช่วงปลายของอาณาจักรแพ็กเจ หนึ่งในสามก๊กแห่งเกาหลี ผู้มีชื่อเสียงจากการนำทหารแพ็กเจเพียง 5,000 นายต่อสู้กับทหารเกือบ 200,000 คนของชิลลาและต้าถังจนตัวตายพร้อมกับทหารทั้งหมดของตนเองในยุทธการที่ฮวังซันบ็อลเมื่อวันที่ 20 สิงหาคม ค.ศ. 660 จนกลายเป็นวีรบุรุษและเล่าขานเรื่องราวนี้สืบมาจนถึงทุกวันนี้ หลังจากนั้นไม่นานอาณาจักรแพ็กเจก็ยอมแพ้และล่มสลายในที่สุด
ก่อนหน้านั้นแม่ทัพคเยแบ็กได้สังหารลูกและเมียของตนเองเพื่อไม่ให้ตกเป็นทาสของชิลลา
เดนาร์มาซิโดเนีย
กลิ่นธูปสุโขทัย
เพลงกลิ่นธูปสุโขทัย เป็นเพลงที่แต่งโดยครูไพบูลย์ บุตรขัน (4 กันยายน พ.ศ. 2459 - 29 สิงหาคม พ.ศ. 2515) และขับร้องโดยไพรวัลย์ รุ่งเพชร ที่กล่าวถึงบุคลิกภาพของคนสุโขทัยผ่านความเป็นลูกหลาน สายเลือดพ่อขุนรามคำแหง และแม่ย่าแห่งเมืองสุโขทัย นัยหนึ่งเป็นเพลงที่กล่าวถึงคนสุโขทัย จะต้องไปรับใช้ชาติเป็นทหาร ในสงครามเวียดนาม แต่ก็เคยผ่านศึกสงครามในสมรภูมิสงครามเกาหลี โดยเพลงสะท้อนให้เห็นเลือดนักสู้ของทหารกล้า ในฐานะคนสุโขทัยผู้เป็นลูกหลานพ่อขุนรามคำแหง ลูกหลานแม่ย่าสุโขทัย เป็นต้น
ประวัติการแต่งเพลง.
ครูไพบูลย์ บุตรขัน ได้แต่งเพลงขึ้นใน พ.ศ. ระหว่างที่สถานการณ์สงครามเวียดนามกำลังเกิดขึ้น โดยใช้ฉากหลังเป็นการให้กำลังในทหารที่จะลาไปปฏิบัติหน้าที่ยังสมรภูมิเวียดนาม
เจ้าหญิงเดซีเร ฟ็อน โฮเอินท์ซ็อลเลิร์น
เจ้าหญิงเดซีเร ฟ็อน โฮเอินท์ซ็อลเลิร์น  เป็นพระธิดาพระองค์กลางและพระองค์เดียวในเจ้าชายโยฮัน เกออร์ค ฟ็อน โฮเอินท์ซ็อลเลิร์น กับเจ้าหญิงบีร์กิตตาแห่งสวีเดน
พระองค์ประสูติ ณ บาวาเรีย ประเทศเยอรมนี เป็นพระภาคิไนยในสมเด็จพระราชาธิบดีคาร์ลที่ 16 กุสตาฟแห่งสวีเดน ด้วยการสมรสต่างฐานันดรของพระบิดาพระมารดา ทำให้พระองค์และพระเชษฐาพระอนุชาอีก 2 พระองค์ ถูกตัดสิทธิ์จากการสืบราชบัลลังก์สวีเดน รวมถึงผู้สืบสกุลด้วย
พระองค์ทรงเสกสมรสจำนวน 2 ครั้ง กับพระสวามีดังนี้
พระองค์มีพระบุตรจากการสมรสครั้งแรก 3 พระองค์ คือ
กีฬามหาวิทยาลัยแห่งประเทศไทย ครั้งที่ 45
กีฬามหาวิทยาลัยแห่งประเทศไทย ครั้งที่ 45 หรือ ราชมงคลธัญบุรีเกมส์ โดยมีมหาวิทยาลัยเทคโนโลยีราชมงคลธัญบุรี เป็นเจ้าภาพจัดการแข่งขัน พร้อมทั้งมีมหาวิทยาลัยธรรมศาสตร์ และมหาวิทยาลัยศรีนครินทรวิโรฒ ร่วมเป็นเจ้าภาพด้วย กำหนดการจัดการแข่งขัน ระหว่างวันที่ 22–31 มกราคม พ.ศ. 2561
สัญลักษณ์และตุ๊กตานำโชค.
ตราสัญลักษณ์ราชมงคลธัญบุรีเกมส์ คือ "บัวเงิน" ซึ่งมีองค์ประกอบมาจากประติมากรรมสัญลักษณ์รูปดอกบัวซ้อนกัน 3 ชั้น อันเป็นสัญลักษณ์ประจำมหาวิทยาลัยเทคโนโลยีราชมงคลธัญบุรี โดยเป็นเครื่องหมายแห่งความคิด ความรู้สึกร่วมกันที่จะช่วยกันพัฒนาการศึกษาด้านวิชาชีพให้เจริญก้าวหน้าและพบกับความสำเร็จ มีลักษณะรูปทรงเสมือนคบเพลิงพลังแห่งความสามัคคีและมิตรภาพ และเป็นดอกไม้ประจำจังหวัดปทุมธานี ที่จะเกิดขึ้นในการแข่งขันเกมส์กีฬา ของกีฬามหาวิทยาลัยแห่งประเทศไทย ครั้งที่ 45
การแข่งขันกีฬามหาวิทยาลัยแห่งประเทศไทย ครั้งที่ 45 มีการแข่งขันกีฬาทั้งหมด 39 ชนิด จะประกอบไปด้วย 10 ชนิด, กีฬาสากล 21 ชนิด, กีฬาทั่วไป 3 ชนิด, กีฬาไทย 3 ชนิด และกีฬาสาธิต 2 ชนิด
เครื่องรัฐอิสริยาภรณ์ดาบ
มิลเลียนรีซันส์
มิลเลียนรีซันส์  เป็นเพลงที่บันทึกโดยนักร้องหญิงชาวอเมริกัน เลดีกากา เป็นหนึ่งในเพลงของสตูดิโออัลบั้มที่ห้าของเธอ โจแอนน์ ปล่อยออกสู่สถานีวิทยุเมื่อวันที่ 8 พฤศจิกายน พ.ศ. 2559 โดยเธอแต่งขึ้นจากประสบการณ์เกี่ยวกับผู้ชายในชีวิตของเธอ
ดิจิทัลดาวน์โหลด – remix
อินาสึมะอีเลฟเวน อาเรส โนะ เท็นบิง
อินาสึมะอีเลฟเวน อาเรส โนะ เท็นบิง  เป็นผลงานอนิเมะของซีรีส์อินาสึมะอีเลฟเวน จากวิดีโอเกมชุดของเลเวลไฟฟ์ ออกอากาศครั้งแรกเมื่อวันที่ 6 เมษายน ถึง 28 กันยายน ค.ศ. 2018 มีจำนวนตอนทั้งหมด 26 ตอน และได้ทำภาคต่อในชื่อ อินาสึมะอีเลฟเวน โอริออน โนะ โคคุอิน
อินาสึมะอีเลฟเวน อาเรส โนะ เท็นบิง เป็นผลงานของเกมชุด อินาสึมะอีเลฟเวน ภาคนี้เป็นเนื้อหาอยู่ในเส้นเวลาหลังจากช่วงฟุตบอลฟรอนเทียร์ และถูกเป็นเนื้อหาที่เป็นคู่ขนานกับ อินาสึมะอีเลฟเวน 2 เคียวอิ โนะ ชินเรียคุฉะ ซึ่งเป็นช่วงเหตุการณ์คู่ขนานที่ต่อจากอินาสึมะอิเลฟเวน รีโหลดเด็ด
ในเนื้อเรื่องได้สร้างเรื่องราวใหม่ของตัวเอกของเรื่องในมุมมองจากกลุ่มอื่นซึ่งมีด้วยกันถึง 3 คน
หลังจากที่โรงเรียนมัธยมต้นไรมงชนะเลิศจากการแข่งขันฟุตบอลฟรอนเทียร์ กีฬาฟุตบอลก็ได้รับความนิยมในกลุ่มเด็กชายในประเทศญี่ปุ่น ด้วยความนิยมที่สูงสุดทีมฟุตบอลจึงต้องมีผู้สนับสนุนเพื่อสนับสนุนทุนให้กับทีมแต่ละโรงเรียน ซึ่งถ้าขาดผู้สนับสนุนก็ไม่สามารถทำให้ผู้ชมดึงดูดให้กับโรงเรียนและไม่ได้เล่นนัดแต่ละนัด
แต่ด้วยอิทธิพลของระบบที่ถูกเพิ่มเติมนั้นชมรมฟุตบอลของเกาะอินาคุนิ จึงถูกยุบโดยคำสั่งของครูใหญ่เนื่องจากไม่มีผู้สนับสนุนทำให้ต้องรื้อสนามฟุตบอล อินาโมริ อาสึโตะ นักเรียนชั้นมัธยมต้นปีที่ 2 ที่พยายามจะปกป้องไม่ให้ชมรมถูกยุบก็ไม่สามารถต้านทานคำสั่งนี้ได้ แต่ด้วยความพยายามที่จะเล่นฟุตบอลอีกครั้งก็ได้ไปย้ายสถานที่เรียนที่โรงเรียนมัธยมต้นไรมงซึ่งเป็นโรงเรียนในเมือง ซึ่งสมาชิกแต่ละคนได้ย้ายออกไปจากบ้านเกิดตัวเองมาที่ในเมืองไปที่โรงเรียนมัธยมต้นไรมง เพื่อที่จะกลับมาเล่นฟุตบอล โดยจะตั้งใจว่าถ้าชนะการแข่งขันฟุตบอลฟรอนเทียร์จะได้รับผู้สนับสนุน
ในการแข่งขันฟุตบอลฟรอนเทียร์นัดแรกโรงเรียนมัธยมต้นได้แข่งกับโรงเรียนเซย์โซ ไฮซากิ เรียวเฮย์ นักเรียนชั้นปีที่ 1 ได้ใช้พลังรอยยิ้มความคลั่งใส่สมาชิกที่มาจากเกาะอินาคุนิ ในขณะเดียวกันจากผู้ชมจากโรงเรียนโอเทย์สึคิโนะมิยะ โนซากะ ยูมะ นักเรียนชั้นปีที่ 2 ได้ชมการเล่นของสมาชิกจากอินาคุนิ
อาสึโตะ, ไฮซากิ, โนซากะ ความรู้สึกในการเล่นฟุตบอลของแต่ละคนนั้น... เรื่องราวของเด็กหนุ่มวัยรุ่นที่มีเป้าหมายสูงที่สุด ได้เปิดฉากขึ้นแล้ว
อินาสึมะอีเลฟเวน อาเรส โนะ เท็นบิง ออกอากาศครั้งแรกเมื่อวันที่ 6 เมษายน จนถึงวันที่ 28 กันยายน ค.ศ. 2018 มีจำนวนตอนทั้งหมด 26 ตอน ออกอากาศทุกวันศุกร์เวลา 17:55 น. - 18:25 น. ทางสถานีโทรทัศนทีวีโตเกียว
ในประเทศไทย ได้ออกอากาศทางสถานีโทรทัศน์ทางช่องไทยพีบีเอส โดยใช้ชื่อว่า นักเตะแข้งสายฟ้า ภาคอาเรส ออกอากาศทุกวันเสาร์เวลา 8:02 - 8:30 น. (ตั้งแต่วันที่ 21 กุมภาพันธ์เพิ่มวันออกอากาศเป็นวันอาทิตย์) ออกอากาศครั้งแรกเมื่อวันที่ 31 ตุลาคม พ.ศ. 2563 จนถึงวันที่ 27 มีนาคม พ.ศ. 2564 ทั้งนี้มีการรับชมย้อนหลังในช่วงแรกรับชมผ่านเว็บไซต์ทางช่อง โดยมีข้อจำกัดคือมีอายุในการรับชมถึง 30 วันต่อตอน แต่ภายหลังได้มีการเพิ่มช่องทางการรับชมผ่านสื่อสตรีมมิ่ง VIPA ทั้งรูปแบบเว็บไซต์และแอปพลิเคชัน
อินาสึมะอีเลฟเวน อาเรส โนะ เท็นบิง ได้มึการทำมังงะมา 3 รูปแบบโดยแต่ละรูปแบบจะมีตัวเอกหลักถึง 3 คนจากผลงานแต่ละผลงาน โดยมังงะของโคโระโคโระคอมิก ตัวเอกคือ อินาโมริ อาสึโตะ จากโรงเรียนมัธยมต้นไรมง, มังงะของซันเดย์เวบลี่ ตัวเอกคือ ไฮซากิ เรียวเฮย์ แห่งโรงเรียนเซย์โซ และมังงะของมังงะวัน ตัวเอกคือ โนะซากะ ยูมะ จากโรงเรียนมัธยมต้นโอเทย์สึคิโนะมิยะ ซึ่งเป็นครั้งแรกที่โชงาคุกังได้ทำผลงานทั้ง 3 เรื่องจากเรื่องเดียวกัน ทว่า บทตัวเอกของโนะซากะจากมังงะวัน ที่มีกำหนดลงผลงานภายในช่วงฤดูร้อนปี ค.ศ. 2018 ยังไม่มีกำหนดการณ์เผยแพร่แต่อย่างใด
อินาสึมะอีเลฟเวน เอาเตอร์โคด.
อินาสึมะอีเลฟเวน เอาเตอร์โคด (イナズマイレブン アウターコード) เป็นตอนพิเศษเฉพาะทางอินเทอร์เน็ต โดยนำเสนอเกี่ยวกับเนื้อหาของตัวละครจากภาคเดิมที่อยู่ในโลกคู่ขนานของอาเรส โนะ เท็นบิง
แฟร์ดีนันท์ เชอร์เนอร์
แฟร์ดีนันท์ เชอร์เนอร์  เป็นนายทหารบกเยอรมัน เขาเป็นจอมพลคนสุดท้ายของนาซีเยอรมนี และได้ขึ้นดำรงตำแหน่งผู้บัญชาการใหญ่กองทัพบกต่อจากฮิตเลอร์ในสัปดาห์สุดท้ายของสงครามโลกครั้งที่สองในทวีปยุโรป
เชอร์เนอร์เป็นผู้มีความเชื่อมั่นในระบอบนาซีและกลายเป็นที่รู้จักกันดีสำหรับความโหดร้ายของเขา ในช่วงปลายสงครามโลกครั้งที่สอง เขาเป็นนายทหารที่เป็นที่โปรดปรานของฮิตเลอร์ ภายหลังสงคราม เขาถูกตัดสินว่ามีความผิดในข้อหาก่ออาชญากรรมสงครามโดยศาลในสหภาพโซเวียตและเยอรมนีตะวันตกและถูกคุมขังในดินแดนสหภาพโซเวียต เยอรมนีตะวันออกและเยอรมนีตะวันตก เขาเสียชีวิตใน ค.ศ. 1973 ซึ่งถือว่า เขาคือจอมพลเยอรมันคนสุดท้ายแห่งนาซีเยอรมนี
Ferdinand Schörner
มัคซีมีลีอาน ฟ็อน ไวชส์
มัคซีมีลีอาน ฟ็อน ไวชส์ (; 12 พฤศจิกายน ค.ศ. 1881 – 27 กันยายน ค.ศ. 1954) เป็นจอมพลในกองทัพแวร์มัคท์แห่งนาซีเยอรมนี เขาได้บัญชาการหลายกองทัพและกลุ่มทัพ รวมทั้งกองทัพที่สองในช่วงปฏิบัติการบาร์บารอสซาและกลุ่มทัพเบในช่วงยุทธการที่สตาลินกราดใน ค.ศ. 1943
ใน ค.ศ. 1944 ไวชส์ได้บัญชาการในกลุ่มทัพเอ็ฟในคาบสมุทรบอลข่านในการควบคุมดูแลกองทัพเยอรมันเพื่อถอนกำลังออกจากกรีซและยูโกสลาเวีย ในการพิจารณาคดีเนือร์นแบร์ก ไวชส์มีส่วนเกี่ยวข้องกับการก่ออาชญากรรมสงครามและถูกกำหนดว่าจะให้ขึ้นศาลในการพิจารณาคดีตัวประกัน แต่เขาถูกถอนชื่อออกเนื่องจากเหตุผลทางการแพทย์โดยไม่รับการตัดสินหรือพิพากษาใด ๆ
แชมป์แท็กทีม WWE
เทศบาลตำบลพังโคนศรีจำปา
เทศบาลตำบลพังโคนศรีจำปา เป็นองค์กรปกครองส่วนท้องถิ่นแห่งหนึ่งในอำเภอพังโคน จังหวัดสกลนคร โดยการยกฐานะมาจากองค์การบริหารส่วนตำบลพังโคน เมื่อปี พ.ศ. 2555
เทศบาลตำบลพังโคนศรีจำปา ได้จัดตั้งเป็นเทศบาลตามประกาศลงวันที่ 24 สิงหาคม พ.ศ. 2555 โดยยกฐานะมีจากองค์การบริหารส่วนตำบลพังโคน โดยปัจจุบันยังคงใช้เป็นสำนักงานเทศบาลเรือยมาจนทุกวันนี้
เทศบาลตำบลพังโคนศรีจำปา มีเขตการปกครองครอบคลุมพื้นที่ตำบลพังโคน จำนวน 11 หมู่บ้าน ได้แก่
เทศบาลตำบลวาริชภูมิ
เทศบาลตำบลวาริชภูมิ เป็นองค์กรปกครองส่วนท้องถิ่นแห่งหนึ่งในอำเภอวาริชภูมิ จังหวัดสกลนคร
เทศบาลตำบลวาริชภูมิ ก่อตั้งในปี พ.ศ. 2499 จัดตั้งขึ้นเป็นสุขาภิบาลวาริชภูมิ ประกาศในราชกิจจานุเบกษาเมื่อวันที่ 26 มกราคม 2500 โดยมีพื้นที่สุขาภิบาลทั้งหมด 4 ตารางกิโลเมตร ต่อมาปี พ.ศ. 2542 ได้เปลี่ยนแปลงฐานะจากสุขาภิบาลเป็นเทศบาลตำบลวาริชภูมิ ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม 2552
เมื่อวันที่ 24 กรกฎาคม พ.ศ. 2554 ได้มีการเปลี่ยนแปลงฐานะจากเทศบาลขนาดเล็ก เป็นเทศบาลขนาดกลาง
ต่อมาวันที่ 6 กุมภาพันธ์ พ.ศ. 2555 ได้เปลี่ยนแปลงเขตเทศบาลตำบลวาริชภูมิ โดยรับพื้นที่ หมู่ที่ 16 และบางส่วนของหมู่ที่ 1 และหมู่ที่ 2 ขององค์การบริหารส่วนตำบลวาริชภูมิ โดยอาศัยอำนาจตามความในมาตรา 12 แห่ง พระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 12) พ.ศ. 2546 โดยจากมีพื้นที่เดิม 4 ตารางกิโลเมตร ขยายเพิ่มเป็น 12 ตารางกิโลเมตรจนปัจจุบัน
เทศบาลตำบลพรรณานคร
เทศบาลตำบลพรรณานคร เป็นองค์กรปกครองส่วนท้องถิ่นแห่งหนึ่งในอำเภอพรรณานิคม จังหวัดสกลนคร พื้นที่ส่วนใหญ่เป็นที่ราบเรียบถึงราบลุ่มมีแหล่งน้ำธรรมชาติ เช่น ลำน้ำอูน ห้วยอูนเฒ่า เป็นต้น นอกจากนั้นยังมีหนองน้ำซึ่งกระจายอยู่ทั่วไปภายในตำบลรวมทั้งมีคลองส่งน้ำชลประทานไหลผ่าน
เขตการปกครอง  มีจำนวนหมู่บ้านภายในเขตเทศบาล 13 หมู่บ้าน ดังนี้
เทศบาลตำบลส่องดาว
เทศบาลตำบลส่องดาว เป็นองค์กรปกครองส่วนท้องถิ่นแห่งหนึ่งในอำเภอส่องดาว จังหวัดสกลนคร อยู่ทางทิศตะวันตกของจังหวัด ห่างจากจังหวัดประมาณ 100 กิโลเมตร ใช้ระยะเวลาในการเดินทาง 1.30 ชั่วโมง
ตำบลส่องดาว ก่อตั้งเมื่อปี 2500 แยกจากตำบลสว่างแดนดิน อำเภอสว่างแดนดิน ราษฎรมีอาชีพหลักในการทำนา อาชีพรองทำไร่อ้อย, เลี้ยงสัตว์ รับจ้างอื่น ๆ แหล่งน้ำที่สำคัญ ลำห้วยปุงลิง – ห้วยยาม อ่างเก็บน้ำหนองกุง
โดยเมื่อปี พ.ศ. 2542 ได้รับยกฐานะจากสุขาภิบาลส่องดาว เป็น เทศบาลตำบลส่องดาว
เทศบาลตำบลส่องดาว ครอบคลุมพื้นที่ 2 ตำบล ได้แก่ ตำบลส่องดาว และ ตำบลปทุมวาปี
เทศบาลตำบลอากาศอำนวย
เทศบาลตำบลอากาศอำนวย เป็นองค์กรปกครองส่วนท้องถิ่นแห่งหนึ่งในอำเภออากาศอำนวย จังหวัดสกลนคร
เมื่อวันที่ 7 กรกฎาคม 2509 แรกก่อตั้งเป็น สุขาภิบาลอากาศอำนวย ต่อมาเปลี่ยนแปลงฐานะเป็น เทศบาลตำบลอากาศอำนวย ในวันที่ 25 พฤษภาคม 2542 โดยเป็นทศบาลขนาดเล็ก มาจนถึงปัจจุบัน
เทศบาลตำบลกุสุมาลย์
เทศบาลตำบลกุสุมาลย์ เป็นองค์กรปกครองส่วนท้องถิ่นแห่งหนึ่งในอำเภอกุสุมาลย์ จังหวัดสกลนคร  ตั้งอยู่ทางทิศตะวันออกเฉียงเหนือของจังหวัดระยะทางห่างประมาณ 40 กิโลเมตร ตามถนนสาย 22 สกลนคร-นครพนม พื้นที่ส่วนใหญ่เป็นที่ราบสลับดอน บริเวณที่ราบจะปลูกพืชและเลี้ยงสัตว์ สภาพดินเป็นดินปนหินลูกรัง ในฤดูแล้งจะขาดแคลนน้ำมาก สภาพป่าไม้เป็นป่าโปร่ง มีไม้เบญจพรรณเหมาะสำหรับการหาของป่า
เมื่อปี พ.ศ. 2542 สุขาภิบาลกุสุมาลย์ ได้ยกฐานะเป็น เทศบาลตำบลกุสุมาลย์ จนถึงปัจจุบัน